Publication: Magyar Közlöny
Issue: MK-2002-108 (Year: 2002, Number: 108)
Era: 1990-2004
Section: a 69/2002. (VIII. 15.) FVM rendelethez
Paragraph Index: 361

c) A vizsgálat menete Az elõbbiekben leírt mintákból a trichinellavizsgáló, egész állattesteknél mindkét rekeszoszlop megléte esetében 7-7, együttesen tehát 14, csak egy rekeszoszlop megléte esetében abból 14 árpaszem nagyságú darabkát vág ki, különbözõ helyekrõl, lehetõleg az izmos és az inas részek átmeneti helyein, és azokat a nyomóüveg üveglapjai között úgy összenyomja, hogy a preparátumokon keresztül a szokásos felirat jól olvasható legyen. Amennyiben a vizsgálandó darab húsa száraz és öreg, akkor a preparátumokat az összenyomás elõtt 10—12 percig kb. kétszeres vízmennyiséggel hígított kálilúggal kell puhítani. Amennyiben egész állattestek esetében a rekeszizom borda- vagy szegycsontrészét, nyelv- vagy rágóizomzatát, vagy hasizomzatát kell mintavételhez használni, akkor mindegyik mintából 14, összesen tehát 28 árpaszem nagyságú darabkát kell kivágni. A húsrészekbõl vett minden mintából a trichinellavizsgálónak 4-4, összesen tehát 12 darabkát kell vágnia. A vizsgálatot a trichinoszkóppal úgy kell elvégezni, hogy minden preparátum lassú és gondos vizsgálata biztosítva legyen. Amennyiben a trichinoszkóppal végzett vizsgálatnál olyan gyanús részek adódnak, amelyeket a trichinoszkóp erõs nagyítása mellett nem lehet egyértelmûen meghatározni, akkor ezen részek vizsgálatát mikroszkóppal kell megismételni. 2002/108. szám A mikroszkópos vizsgálatot úgy kell végrehajtani, hogy minden preparátum 30—40-szeres nagyítás mellett gondosan átvizsgálásra kerüljön. Kétes esetekben a vizsgálatot a húsminták és a preparátumok további mennyiségével, szükség esetén erõsebb nagyítás mellett, a teljes bizonyosságig tovább kell folytatni. Egy-egy minta trichinoszkópos vizsgálatához legalább 3 percet kell felhasználni. A rekeszizom borda- vagy szegycsontrészeibõl, a nyelvvagy rágóizomból, vagy a hasizmokból vett pótminták esetében a trichinoszkópos vizsgálatra legalább 6 percet kell fordítani. A minimális vizsgálati idõtartamok nem foglalják magukban a mintavételek és a preparátum elkészítéséhez szükséges idõt. Egy vizsgáló, trichinoszkóppal egy nap alatt általában 840 mintadarabkánál, kivételesen 1050 mintadarabkánál többet nem vizsgálhat. II. A mesterséges emésztéses eljárás módszere

Source: https://magyarkozlony.hu/hivatalos-lapok/d5d58498e1ab7841b427cb4caa66f7af7beea701/dokumentumok/6238aa8868606e1794f1b737427f72033d8f51a4/letoltes